पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. राजस्थान के पूर्व गृहमंत्री गुलाबचंद कटारिया मंगलवार को मुंबई के स्थानीय अदालत में पेश हुए। सीबीआई द्वारा सोहराबुद्दीन शेख फर्जी मुठभेड़ प्रकरण में १४ मई को ५०० पन्नों का पूरक आरोपपत्र दाखिल किये जाने के बाद उनके खिलाफ समन जारी हुआ था।
कटारिया के अलावा अदालत में आर.के. मार्बल के निदेशक विमल पटनी भी पेश हुए। जबकि आंध्र प्रदेश के पुलिस महानिरीक्षक (इंटेलीजेंस) एन.बालासुब्रमण्यम और पुलिस अधिकारी जी. श्रीनिवास राव की ओर से पेशी से छूट देने का आवेदन दायर किया गया।
मामले की सुनवाई 21 जून तक स्थगित
मुंबई की मेट्रोपोलिटन कोर्ट ने मंगलवार को इस मामले की सुनवाई २१ जून तक स्थगित कर दी। दरअसल सीबीआई की विशेष अदालत ने सोहराबुद्दीन शेख फर्जी मुठभेड़ मामले में कटारिया, पटनी, बालासुब्रमण्यम और राव को गिर तारी के संबंध में १४ जून तक अंतरिम सुरक्षा प्रदान की हुई है। इसी वजह से सीबीआई के विशेष वकील एजाज खान ने मंगलवार को अदालत में सुनवाई के दौरान कहा कि जब तक चारों अभियुक्तों द्वारा विशेष सीबीआई अदालत में दायर जमानत याचिका पर कोई फैसला नहीं आ जाता है, तब तक इस मामले की सुनवाई को स्थगित रखी जाये।
क्या है सीबीआई के पूरक आरोपपत्र में
सीबीआई ने १४ मई को जो पूरक आरोपपत्र दाखिल किया है। उसके अनुसार सोहराबुद्दीन शेख ने आर.के. मार्बल के निदेशक विमल पटनी से २४ करोड़ रुपयों की मांग की थी। इसके लिए पटनी को धमकाया जा रहा था। जिसकी वजह से कटारिया व तीन अन्य अभियुक्तों ने उसकी फर्जी मुठभेड़ में हत्या करवा दी। सीबीआई का आरोप है कि कटारिया ने गुजरात के पूर्व गृह मंत्री अमित शाह और पटनी के बीच 'कड़ीÓ का काम किया। दरअसल कटारिया ने ही पटनी का परिचय शाह से कराया और उसके बाद शाह ने गुजरात पुलिस की मदद से फर्जी मुठभेड़ की पूरी योजना तैयारी की। ध्यान रहे कि इस मामले में गुजरात के मुख्यमंत्री नरेंद्र मोदी के करीबी एवं गुजरात के पूर्व गृहमंत्री अमित शाह अभियुक्त हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn